CELEX: 62009CB0461
Language: el
Date: 2010-07-09 00:00:00
Title: Υπόθεση C-461/09 Ρ: Διάταξη του Δικαστηρίου (έβδομο τμήμα) της 9ης Ιουλίου 2010 — The Wellcome Foundation Ltd κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Serono Genetics Institute SA (Αίτηση αναιρέσεως — Κοινοτικό σήμα — Λεκτικό σήμα FAMOXIN — Αίτηση περί κηρύξεως της ακυρότητας εκ μέρους του δικαιούχου του εθνικού λεκτικού σήματος LΑΝΟΧΙΝ — Απόρριψη της αιτήσεως περί κηρύξεως της ακυρότητας)

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/26
            
         
      Διάταξη του Δικαστηρίου (έβδομο τμήμα) της 9ης Ιουλίου 2010 — The Wellcome Foundation Ltd κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Serono Genetics Institute SA
      (Υπόθεση C-461/09 Ρ) (1)
      
      (Αίτηση αναιρέσεως - Κοινοτικό σήμα - Λεκτικό σήμα FAMOXIN - Αίτηση περί κηρύξεως της ακυρότητας εκ μέρους του δικαιούχου του εθνικού λεκτικού σήματος LΑΝΟΧΙΝ - Απόρριψη της αιτήσεως περί κηρύξεως της ακυρότητας)
      (2010/C 288/45)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: The Wellcome Foundation Ltd (εκπρόσωποι: R. Gilbey, δικηγόρος)
      
         Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral), Serono Genetics Institute SA
      
         Αντικείμενο
      
      Αίτηση αναιρέσεως κατά της αποφάσεως του Πρωτοδικείου (έβδομο τμήμα) της 23ης Σεπτεμβρίου 2009, T-493/07, T-26/08, T-27/08, GlaxoSmithkline-Laboratórios Wellcome de Portugal-The Wellcome Foundation κατά ΓΕΕΑ, με την οποία το Πρωτοδικείο απέρριψε προσφυγή ακυρώσεως του δικαιούχου του εθνικού λεκτικού σήματος «LANOXIN», για προϊόντα της κλάσεως 5, κατά της αποφάσεως R 8/2007-1 του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 14ης Σεπτεμβρίου 2007, περί απορρίψεως προσφυγής κατά της αποφάσεως του τμήματος ακυρώσεων με την οποία δεν έγινε δεκτή η αίτηση της νυν αναιρεσείουσας περί κηρύξεως της ακυρότητας του κοινοτικού λεκτικού σήματος «FAMOXIN», για προϊόντα και υπηρεσίες της κλάσεως 5.
      
         Διατακτικό
      
      Το Δικαστήριο διατάσσει:
      
                  1)
               
               
                  Απορρίπτει την αίτηση αναιρέσεως.
               
            
                  2)
               
               
                  Καταδικάζει την Wellcome Foundation Ltd στα δικαστικά έξοδα.
               
            
         (1)  ΕΕ C 37 της 13.2.2010.